দীর্ঘ ১৭ বছর পর বারোদার তিলকরাজের এক ওভারের ছয় বলে ছয়টি ছক্কা হাঁকিয়ে সোবার্সের সেই রেকর্ড ছুঁয়ে ফেলেন ভারতের রবিশাস্ত্রী। মজার ব্যাপার হলো, শাস্ত্রী কিন্তু বিগ হিটার হিসেবে পরিচিত ছিলেন না। বরং স্লো ব্যাটিংয়ের জন্য তিনি সমালোচিত হতেন। ১৯৮৫ সালের ৪ জানুয়ারি কলকাতায় ইংল্যান্ডের বিপক্ষে সেঞ্চুরি করতে ৭ ঘণ্টা সময় নিলে দর্শকরা তার দিকে ফল-মূল ছুড়েছিলেন। কিন্তু এর এক সপ্তাহ পর তাকে দেখা গেল ভিন্ন মূর্তিতে। বোম্বাইয়ের হয়ে রনজি ট্রফিতে খেলতে নেমে স্লো বাঁ-হাতি বোলার তিলকরাজকে তুলোধোনা করেন। ইংল্যান্ডের বিপক্ষে টেস্ট সেঞ্চুরিটি করতে তিনি ৩৫৪টি বল খেলেছিলেন, আর বারোদার বিপক্ষে ডবল সেঞ্চুরি করেছিলেন ১২৩ বলে ১১২ মিনিটে।